钦定古今图书集成/历象汇编/庶征典/第178卷 > 《田家五行》 > 唐
## 钦定古今图书集成/历象汇编/庶征典/第178卷 > 《田家五行》 > 唐

### 高祖武德五年野蚕成茧

按《唐书高祖本纪》：“武德五年四月，梁州野蚕成茧。”

### 太宗贞观十二年野蚕成茧

按《唐书太宗本纪》：贞观十二年，“是岁滁、濠二州野蚕
成茧。”

按：《册府元龟》：“十二年，滁州言野蚕成茧于山阜。九月，
楚州野蚕成茧，遍于山谷。濠州、庐州献野茧。”

贞观十三年，“野蚕成茧。”

按《唐书太宗本纪》十三年，“是岁，滁州野蚕成茧。”
“贞观十四年，野蚕成茧。”

按：《唐书太宗本纪》：“十四年六月，滁州野蚕成茧。”

### 元宗先天二年朝堂有蛇与虾蟆𩰚按唐书元宗本纪不载按五行志先天二年六月京师朝堂塼下有大蛇出长丈馀有大虾蟆如盘而

“目赤如火相与𩰚。”俄而蛇入于大树，虾蟆入于草。蛇
虾蟆皆阴类，朝堂出，非其所也。

### 开元四年蛇𩰚按唐书元宗本纪不载按五行志开元四年六月郴州马岭山下有白蛇与黑蛇𩰚白蛇长六七尺吞

黑蛇至腹，口眼血流。黑蛇长丈馀，头穿；白蛇腹出，俱
死。

### 天宝 载巨蛇见

按《唐书元宗本纪》，不载。按《五行志》，天宝中，洛阳有
巨蛇，高丈馀，长百尺，出芒山下。胡僧无畏见之曰：“此
欲决水潴洛城。”即以天竺法咒之，数日蛇死。

### 肃宗至德元载蛇生肉角

按《唐书肃宗本纪》。不载。按《五行志》。至德元载八月
朔。成都丈人庙有肉角蛇见。

至德二载。蛇𩰚
按《唐书肃宗本纪》。不载按《五行志》二载三月。有蛇
𩰚于南阳门之外。一蛇死。一蛇上城。

### 代宗大历八年太原冬蚕成茧

按《唐书代宗本纪》，不载按《册府元龟》，大历八年七
月，太原府上言，“清源县人韩景辉养冬蚕成茧，诏给
复终身。”

### 德宗建中二年有群蛇自积为三堆龟来尽杀之

按《唐书德宗本纪》，不载。按《五行志》：“建中二年夏，赵
州宁晋县沙河北有棠树甚茂，民祠之为神。有蛇数
百千自东西来，趋北岸者聚棠树下为二积，留南岸
者为一积。俄有径寸龟三绕行积蛇尽死，而后各登
其积。野人以告，蛇腹皆有疮，若矢所中。刺史康日知
图其事，奉三龟来献。”

### 贞元十年鱼头皆戴蚯蚓

按《唐书德宗本纪》。不载。按《五行志》。贞元十年四月。
江西溪涧鱼头皆戴蚯蚓。

### 文宗太和九年郑注箧中药化为蝇

按《唐书文宗本纪》。不载。按《五行志》。“太和九年。郑注
箧中药化为蝇数万飞去。注始以药术进。化为蝇者。
败死之象。近青眚也。”

### 开成元年蚁大聚

按《唐书文宗本纪》。不载。按《五行志》。开成元年。京城
有蚁聚。长五六十步。阔五尺至一丈。厚五寸至一尺
者。又按志。开成元年。宫中有众蛇相与𩰚。

### 僖宗光启二年有蛇冬见

按《唐书僖宗本纪》不载。按《五行志》，光启二年冬，鄜
州洛交有蛇见于县署。蛇冬则蛰。《易》曰：“龙蛇以之蛰，
以存身也。”